CELEX: 32014R0031
Language: sl
Date: 2014-01-14 00:00:00
Title: Uredba Komisije (EU) št. 31/2014 z dne 14. januarja 2014 o razveljavitvi odločb 2004/301/ES in 2004/539/ES ter Uredbe (EU) št. 388/2010  Besedilo velja za EGP

15.1.2014   
            
            
               SL
            
            
               Uradni list Evropske unije
            
            
               L 10/9
            
         UREDBA KOMISIJE (EU) št. 31/2014
   z dne 14. januarja 2014
   o razveljavitvi odločb 2004/301/ES in 2004/539/ES ter Uredbe (EU) št. 388/2010
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (1) ter zlasti členov 19 in 21 Uredbe,
   ob upoštevanju naslednjega:
   
               (1)
            
            
               Uredba (ES) št. 998/2003 določa zahteve v zvezi z zdravstvenim varstvom živali, ki se uporabljajo za netrgovske premike hišnih živali, in pravila, ki se uporabljajo za nadzor takih premikov. Uporablja se za premike vrst hišnih živali iz Priloge I k navedeni uredbi med državami članicami ali iz tretjih držav. Psi, mačke in beli dihurji so na seznamu v delih A in B navedene priloge. Uredba (ES) št. 998/2003 se uporablja od 3. julija 2004.
            
         
               (2)
            
            
               Odločba Komisije 2003/803/ES z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti (2) določa vzorec potnega lista za premike hišnih živali vrst psi, mačke in beli dihurji med državami članicami, kot je določeno v členu 5(1)(b) Uredbe (ES) št. 998/2003.
            
         
               (3)
            
            
               Za lažji prehod na ureditve iz Uredbe (ES) št. 998/2003 je bila sprejeta Odločba Komisije 2004/301/ES z dne 30. marca 2004 o odstopanju od odločb 2003/803/ES in 2004/203/ES glede oblike spričeval in potnih listov za netrgovske premike psov, mačk in belih dihurjev ter o spremembi Odločbe 2004/203/ES (3), da se zagotovi nadaljnja uporaba spričeval in potnih listov, izdanih za hišne živali pred datumom uporabe Uredbe (ES) št. 998/2003, pod pogojem, da so izpolnjeni nekateri pogoji.
            
         
               (4)
            
            
               Poleg tega Odločba Komisije 2004/539/ES z dne 1. julija 2004 o uvedbi prehodnega ukrepa za izvajanje Uredbe (ES) št. 998/2003 o zahtevah zdravstvenega varstva živali, ki se uporabljajo za netrgovske premike hišnih živali (4), določa, da države članice do 1. oktobra 2004 dovolijo vstop na svoje ozemlje hišnih živali vrst s seznama v Prilogi I k Uredbi (ES) št. 998/2003 v skladu z nacionalnimi pravili, ki so veljala pred 3. julijem 2004.
            
         
               (5)
            
            
               Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in o razveljavitvi Uredbe (ES) št. 998/2003 (5) razveljavlja in nadomešča Uredbo (ES) št. 998/2003. Ukrepi, sprejeti za olajšanje prehoda na ureditve iz Uredbe (ES) št. 998/2003, so zastareli. Odločbi 2004/301/ES in 2004/539/ES bi bilo zato treba razveljaviti.
            
         
               (6)
            
            
               Poleg tega je bila sprejeta Uredba Komisije (EU) št. 388/2010 z dne 6. maja 2010 o izvajanju Uredbe (ES) št. 998/2003 Evropskega parlamenta in Sveta v zvezi z največjim številom nekaterih vrst hišnih živali, ki so lahko predmet netrgovskega premika (6), da se prepreči tveganje goljufivega prikrivanja trgovskih premikov kot netrgovske premike psov, mačk in belih dihurjev, kadar gre za premik navedenih živali v državo članico iz druge države članice ali iz tretje države s seznama v oddelku 2 dela B Priloge II k Uredbi (ES) št. 998/2003.
            
         
               (7)
            
            
               Določbe Uredbe (EU) št. 388/2010 so bile pregledane in vključene v Uredbo (EU) št. 576/2013. Uredba (EU) št. 576/2013 se uporablja od 29. decembra 2014. Uredba (EU) št. 388/2010 bo od datuma začetka uporabe Uredbe (EU) št. 576/2013 tako postala zastarela in bi jo zato bilo treba razveljaviti z učinkom od navedenega datuma.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Odločbi 2004/301/ES in 2004/539/ES se razveljavita.
   Člen 2
   Uredba (EU) št. 388/2010 se razveljavi z učinkom od 29. decembra 2014.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 146, 13.6.2003, str. 1.
   
      (2)  UL L 312, 27.11.2003, str. 1.
   
      (3)  UL L 98, 2.4.2004, str. 55.
   
      (4)  UL L 237, 8.7.2004, str. 21.
   
      (5)  UL L 178, 28.6.2013, str. 1.
   
      (6)  UL L 114, 7.5.2010, str. 3.